Diari Oficial de la Generalitat Valenciana


Sumari del DOGV 2339, del 06-09-1994 (1994/832322)

ACORD de 19 d'agost de 1994, del Govern Valencià, pel qual es declara la urgent ocupació dels bens i drets subjectes a un expedient d'expropiació forçosa de l'Ajuntament d'Alzi
--------------------------------------------------------------------------------------------------------------------------------------------------------------------------------

### Dades del document

Número de DOGV
:   2339

Data del DOGV
:   06-09-1994

Secció del DOGV
:   ALTRES DISPOSICIONS

Número del document
:   1994/832322


Data del document
:   19-08-1994

Organisme emissor
:   Conselleria d'Administració Pública

Tipus de document
:   Acord

ACORD de 19 d'agost de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alzira. [94/6035]  
El Govern Valencià, en la reunió del dia 19 d'agost de 1994, adoptà l'acord següent:  
L'Ajuntament d'Alzira, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de zona verda al barri de l'Alquerieta (actuació aïllada en sòl urbà núm. 17).  
Aquesta declaració d'urgent ocupació es justifica en la necessitat de finalitzar l'execució de les obres d'urbanització de la zona verda de l'Alquerieta (actuació aïllada en sòl urbà núm. 17), dins del segon quadrienni de vigència del programa d'actuació del Pla d'Ordenació Urbana d'Alzira, segons l'obligació imposada a les entitats locals per l'article 141 de la Llei del Sòl, respecte a l'execució de les determinacions contingudes en el Pla General d'Ordenació Urbana.  
Sotmès l'expedient a informació pública i efectuades les notificacions individualitzades als interessats, aquests no han presentat al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Alzira per a l'execució del Projecte de zona verda al barri de l'Alquerieta (actuació aïllada en sòl urbà núm. 17), a Alzira.  
Llista de béns afectats:  
Parcel.la cadastral número 1, situada al carrer de Numància, entre l'avinguda del Pare Pompilio Tortajada i el carrer de Trafalgar, propietat del Sr. Blas José Bonet Vidal. Limita: al nord, amb la resta d'aquesta parcel·la; al sud, amb el carrer Esperança; a l'est amb l'avinguda del Pare Pompilio Tortajada; i a l'oest, amb el carrer de Trafalgar; la superfície afectada del qual és de 1.400 metres quadrats.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Alzira al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 19 d'agost de 1994  
El conseller secretari del Govern Valencià,  
LUIS BERENGUER FUSTER